Mária Slabeyciusová

MUDr. Mária Slabeyciusová (* 3. apríl 1913, Detva — † 15. december 1957, Bratislava) bola lekárka onkologička a vedeckovýskumná pracovníčka Ústavu experimentálnej okológie Slovenskej akadémie vied (a umení) (19461957), ktorá okrem iného spoluobjavila vírus vtáčieho sarkómu B 77.

 Život 
Narodila sa v rodine Márie Slabeyciusovej, rod. Surovej (* 1890† 1971) a úradníka Júliusa Slabeyciusa st. (* 1886† 1966), pričom jej bratom bol chirurg Július Slabeycius ml. (* 1916† 1988).

Po absolvovaní ľudovej a meštianskej školy v Brezne študovala na gymnáziu v Banskej Bystrici (?1931) a následne na pedagogickej akadémii, pričom od roku 1932 pôsobila ako učiteľka na tunajšej meštianskej škole kým nenastúpila na štúdium lekárstva na Lekárskej fakulte Slovenskej univerzity v Bratislave (?1946), pričom absolvovala aj študijný pobyt v Dánsku. Následne v rokoch 19461957 pôsobila ako vedeckovýskumná pracovníčka Ústavu experimentálnej onkológie Slovenskej akadémie vied a umení, resp. Slovenskej akadémie vied.

Vo svojej vedeckovýskumnej činnosti sa venovala najmä cytológii, kultivačnými metódami centrálneho nervového systému a onkovirológii. Spoluobjavila vírus vtáčieho sarkómu B 77, ktorý sa v Československu i v zahraničí začal používať ako model na výskum biologických príčin vzniku nádorov.

Prednášala na podujatiach Spolku slovenských lekárov a publikovala odborné štúdie v Biologických listoch a Bratislavských lekárskych listoch, pričom taktiež prekladala odborné texty z ruštiny.

V roku 1973 bola vyznamenaná štátnou cenou Klementa Gottwalda in memoriam.

 Osobný život 
Zosobášila sa s dôstojníkom Jánom Králom, s ktorým sa rozviedla. Mala syna Ing. Kazimíra Slabeyciusa (* 1935† 1963).

 Referencie 

 Odporúčaná literatúra 
 SLABEYCIUSOVÁ, Mária. In: 


 Externé odkazy 


Kategória:Slovenskí onkológovia
Kategória:Slovenskí pedagógovia
Kategória:Pracovníci Slovenskej akadémie vied
Kategória:Absolventi Lekárskej fakulty Univerzity Komenského v Bratislave
Kategória:Osobnosti z Detvy